钦定古今图书集成/方舆汇编/职方典/第1418卷 > 《沁园春》〈兰江〉前人
## 钦定古今图书集成/方舆汇编/职方典/第1418卷 > 《沁园春》〈兰江〉前人

“眼底兰江，五年之内，三十往还。独此来风物，不晴不
雨，旁邻丘壑，轻煖轻寒。”取鸟当歌，以茶代酒，知足随
时便可安。更快意，有流觞数曲，修竹千竿。美哉四
望春山。且道左盘桓歇倦鞍。爱时鸟变声，鹧鸪未老，
凉飔悦体，短褐初单。牛背巴歌，渔罾蝴蝶，虫鸟何尝
不好闲。但会此，即簿书虽困，琴瑟须弹。